Seišaso kyšulys

Seišaso kyšulys () arba Branko kyšulys (Cabo Branco, 'baltasis kyšulys') – toliausiai į rytus nutolusi Brazilijos (neskaitant salų) ir tuo pačiu viso Pietų Amerikos žemyno bei Amerikos bendrai vieta. Yra Paraibos valstijoje, Žoan Pesoa miesto teritorijoje, 14 km nuo miesto centro, 3 km į pietus nuo Kabo Branko kvartalo.

Greta Seišaso kyšulio, virš skardžio, besileidžiančio į vandenyną, pastatytas Kabo Branko švyturys. Pakrantėse tęsiasi paplūdimiai, virš jų kyla statūs skardžiai.

Šaltiniai 

Brazilijos geografija
Pietų Amerikos kyšuliai